باش ناظیر بینالی ییلدیریم یئنی‌لنن انرژی ده تکنولوژی صادر ائده بیلمه‌یی هدف گؤتوردوک‌لرینی سؤیله‌‌دی.
باش ناظیر ییلدیریم باشکند اورگانیز صنایع بولگه سینده گونش مودولو فابریکاسی و آر-گ مرکزینین تمل قویما مراسیمینده ائتدیگی چیخیشدا دئدی کی، هدفیمیز تورکیه-نی یئنی‌لنن انرژی ساحه‌سینده تکنولوژی اوره تن و حتی صادر ائدن اؤلکه ایستاتوسونا قوووشماق‌دیر.
بیر اؤلکه‌نین اینکیشافی‌نین، بؤیومه‌سی‌نین و قالخینماسینین ان قدر انرژی اوره تدیگیندن و نه قدر انرژی مصرف ائتدیگیندن آسیلی اولدوغونو بیل‌دیرن باش ناظیر ییلدیریم "اؤلکه‌میزده موجود انرژی گوجونون 45 فایزینی یئنی‌لنن انرژی قایناق‌لارینا چئویره بیلریک. حاضیردا بو میقدار 32 فایزدیر، 45 فایزه قدر قیسا و اورتا موتده بو میقداری آرتیرا بیلریک." دئیه بیلدیردی.
